Publication: Magyar Közlöny
Issue: MK-1998-113 (Year: 1998, Number: 113)
Era: 1990-2004
Section: A légiközlekedésről szóló 1995. évi XCVII. törvény
Paragraph Index: 112

(1) A nemzetközi kereskedelmi repülőtéren (Budapest Ferihegy Nemzetközi Repülőtér) és a nemzetközi forgalom számára megnyitott kereskedelmi repülőtéren a légiközlekedés védelmében a rendőri, a határőrizeti, a nemzetbiztonsági, a vám- és pénzügyőri, a tűzoltó szolgálatok (a továbbiakban: szolgálatok) elhelyezéséről, továbbá a szolgálatok biztonsági feladatainak ellátásához szükséges specifikusan repülőtéri műszaki-technikai eszközök és berendezések létesítéséről és fejlesztéséről a repülőtér üzemben tartója saját költségén gondoskodik. A repülőtér üzemben tartója csak olyan műszaki eszköz, illetve berendezés létesítésére kötelezhető, amely — az 1971. évi 25. törvényerejű rendelettel kihirdetett — a nemzetközi polgári repülésről szóló, Chicagóban, 1944. december 7. napján aláírt Egyezmény (Chicagói Egyezmény) 17. függelékében* meghatározott csomag- és utasbiztonsági ellenőrzés megfelelő színvonalú elvégzéséhez elengedhetetlenül szükséges.

Source: https://magyarkozlony.hu/hivatalos-lapok/75c03a9271d26b4645f779e1f66b55d8842a2643/dokumentumok/005a63e7960d0430d787da748a0bc0e24ecf7e8d/letoltes